Na temelju članka 31. Statuta Općine Povljana („Službeni glasnik Zadarske županije“, broj 13/21 i 11/23), i članka 19. Odluke o javnim priznanjima Općine Povljana („Službeni glasnik Zadarske županije“, broj 07/24), Općinsko vijeće Općine Povljana na svojoj 22. sjednici, održanoj dana 23. travnja 2024. godine, donijelo je:

ODLUKU O DODJELI „PRIZNANJA OPĆINE POVLJANA“

Članak 1.

(1) Ovom Odlukom o dodjeli „Priznanja Općine Povljana“ (dalje u tekstu: Odluka), dodjeljuje se „Priznanje Općine Povljana“ dr. sc. Radomiru Juriću, za višegodišnja arheološka istraživanja, zaštitu i afirmaciju kulturne baštine Općine Povljana.

(2) Priznanje Općine Povljana također se dodjeluje Mladenu Škodi, radi postignuća i doprinosa unapređenju i razvoju Općine Povljana u sportu u tjelesnoj kulturi, primarno u boćanju.

Članak 2.

Ova Odluka stupa na snagu danom donošenja, a objavit će se u „Službenom glasniku Zadarske županije“.

KLASA:061-01/24-01/4

URBROJ:2198-25-01-1-24-1

U Povljani, 23. travnja 2024. godine

OPĆINSKO VIJEĆE OPĆINE POVLJANA

Predsjednik Općinskog vijeća:

Nikola Škoda